Goreyê zanayîşan polîsanê tirkan taxa Şentepe ya Bismilî de hêrişê domanan kerd. Wextê qedexeyê vejîyayîşê teberî de roja 9ê gulane domanan verê berî de kay kerdêne û wexto ke înan polîsî dîyî remayî. Polîsanê tirkan da peyê domanan û domanê bi nameyê E.M. (8) tepişt û ci rê lapatêk eşt.
Domano ke zaf tersa pê bermayîşî agêrîya keye û keyeyê ci zî semedo ke karî ra nêrê vetene qisey nêkerd. Derheqê şîdetê polîsan de dîmenêk nêame destvistene.
